cyanic-selkie/wikianc huggingface dataset:
কেনিয়া এয়ারওয়েজ
কেনিয়া এয়ারওয়েজ লিমিটেড, সাধারনভাবে কেনিয়া এয়ারওয়েজ হিসাবে পরিচিত, হচ্ছে কেনিয়ার জাতীয় বিমান পরিবহনকারী সংস্থা। প্রতিষ্ঠানটি ১৯৭৭ সালে ইস্ট আ্ফ্রিকান এয়ারওয়েজ এর বিলুপ্তির পর প্রতিষ্ঠিত হয়। সংস্থাটির প্রধান কার্যালয় নাইরোবির এমবাকাসিতে,এবং এর চলাচলের প্রধান কেন্দ্রস্থল হচ্ছে জোমো কেনিয়াট্টা আন্তর্জাতিক বিমানবন্দর।
ইতিহাস
কেনিয়া এয়ারওয়েজ ১৯৭৭ সালের ২২ জানুয়ারি কেনিয়া সরকারের দ্বারা প্রতিষ্ঠিত হয়, পূর্ব আফ্রিকান ঐক্যজোট ভেঙ্গে যাওয়ার পর এবং ইস্ট আফ্রিকান এয়ারওয়েজ(ইএএ)এর বিলুপ্তির পরে। [৯] ১৯৭৭ সালের ৪ ফেব্রুয়ারি, বিট্রিশ মিডল্যান্ড এয়ারওয়েজ হতে লীজ নেওয়া দুটি বোয়িং ৭০৭-৩২১এস এর মাধ্যমে প্রথম কার্যক্রম শুরু হয়, নাইরোবি-ফ্রাঙ্কফুর্ট-লন্ডন রুটে ফ্লাইট পরিচালনার মাধ্যমে। দেশের অভ্যন্তরীণ ফ্লাইট এবং দেশের বাহিরে ফ্লাইট পরিচালনার ক্ষেত্রে, বিমানসংস্থাটি পূর্বের ইস্ট আফ্রিকান এয়ারওয়েজ(ইএএ)এর সদস্য থাকা অবস্থায় যে বিমানগুলো তাদের ছিল, সে বিমানগুলো ব্যবহার করেছিল। এর মধ্যে ছিল একটি ডগলাস ডিসি-৯-৫২ এবং তিনটি ফকার এফ-২৭-২০০এস।[এনবি১] এয়ারলাইনটি ১৯৭৭ সালের শেষের দিকে নর্থওয়েস্ট ওরিয়েন্ট হতে তিনটি বোয়িং ৭০৭এস বিমান নেয়। পরের বছর, বিমানসংস্থাটি একটি চার্টার সাবসিডিয়ারি গঠন করে, যার নাম দেয়া হয় কেনিয়া ফ্লেমিঙ্গো এয়ারলাইন্স, যে সাবসিডিয়ারিটি তার নিয়ন্ত্রণকারী সংস্থা কেনিয়া এয়ারওয়েজ হতে আন্তর্জাতিক যাত্রী ও মালামাল পরিবহনের জন্য বিমান লীজ নেয়। শুরুর বছরগুলোতে এয়ার লিঙ্গাস কেনিয়া এয়ারওয়েজকে কারিগরী এবং ব্যবস্থাপনা সহযোগিতা প্রদান করে থকে।
১৯৮০ সালের জুলাই মাসে, সংস্থাটিতে ২,১০০ জন কর্মী বহাল ছিল। এছাড়া সেই সময়ে বিমান সংস্থাটির অধিকারে তিনটি বোয়িং ৭০৭-৩২০বিএস, একটি ডিসি-৯-৩০ এবং তিনটি ফকার এফ-২৭-২০০এস ছিল। আন্তর্জাতিক রুটে চলাচলের পাশাপাশি কেনিয়া এয়ারওয়েজের বিমানগুলো বিভিন্ন অভ্যন্তরীণ রুটেও চলাচল করত।
গন্তব্যস্থলসমূহ
২০১৬ সালের জুলাই মাস অনুসারে, কেনিয়া এয়ারওয়েজর বিমানসমূহ বিশ্বের ৫৪টি গন্তব্যস্থলে যাতায়াত করে থাকে। এই ৫৪টি গন্তব্যস্থল এর মধ্যে ৪৪টি গন্তব্যস্থল আফ্রিকা মহাদেশের মধ্য।
পরিচালিত বিমানসমূহ
২০১৬ সালের মে মাস অনুসারে কেনিয়া এয়ারওয়েজের বিমানবহরে নিন্মের বিমানগুলো রয়েছে ।
বোয়িং ৭৩৭-৩০০(২টি), বোয়িং ৭৩৭-৭০০(৪টি), বোয়িং ৭৩৭-৮০০(৮টি), বোয়িং ৭৩৭-২০০ইআর(৪টি), বোয়িং ৭৩৭-৩০০ইআর(৩টি), বোয়িং ৭৮৭-৮(৭টি), বোয়িং ৭৩৭-৩০০এফ(২টি), এমব্রায়ার ইআরজে-১৯০(১৫টি)।
ইকোনমি ক্লাস
কেনিয়া এয়ারওয়েজ এর ইকোনমি ক্লাস কেবিন এর আসনগুলো আধুনিক, স্লীম লাইন এবং আরামদায়ক। প্রতিটি আসনের সাথে একটি সংযুক্ত হেডরেস্ট, পারসোনাল সিট-ব্যাক ভিডিও স্ক্রীণ রয়েছে। বিমানগুলোতে আসনগুলোর মধ্যবর্তী দূরত্ব সাধারণত ৩২ ইঞ্চি(সামনে-পিছনে)।
বিজনেস ক্লাস
কেনিয়া এয়ারওয়েজের বিজনেস ক্লাস বা প্রিমিয়ার ওয়ার্ল্ড ক্লাস কেবিনগুলো বিমানগুলোর সামনের অংশে অবস্থিত। বিজনেস ক্লাস এর আসনগুলো অত্যন্ত মানসম্মত এবং আরামদায়ক। আসনগুলোকে একটি বোতামের সাহায্য নিয়ে আরামদায়ক বিছানায় পরিণত করা যায়। কেবিনগুলোতে যাত্রীদের জন্য পারসোনাল টিভি স্ক্রীণ এর ব্যবস্থা রয়েছে। এছাড়া আসনগুলোর সাথে ল্যাপটপ কিংবা অন্যান্য ডিভাইস চার্জ করার সুবিধার উদ্দেশ্যে পাওয়ার পয়েন্ট সংযুক্ত রয়েছে।
ভ্রমণাবস্থায় ক্যাটারিং
কেনিয়া এয়ারওয়েজ এর বিমানগুলোতে যাত্রীদের জন্য সুস্বাদু এবং মানসম্মত খাবার এবং বিভিন্ন ধরনের পানীয় পরিবেশিত হয়ে থাকে ।
ভ্রমণাবস্থায় বিনোদন
সাধারণভাবে কেনিয়া এয়ারওয়েজের যাত্রীদের আনন্দদায়ক ভ্রমণের লক্ষ্যে বিমানগুলোতে অডিও, ভিডিও, মিউজিক অথবা গেমস ইত্যাদি বিনোদনের ব্যবস্থা রয়েছে ।
মুখতার আহমদ
মুখতার আহমদ (৩১ আগস্ট ১৯৪৩-২১ অক্টোবর ২০০৬) বাংলাদেশের চট্টগ্রাম জেলার রাজনীতিবিদ, মুক্তিযোদ্ধা ও চট্টগ্রাম-১২ আসনের সাবেক সংসদ সদস্য।
প্রাথমিক জীবন
মুখতার আহমদ ৩১ আগস্ট ১৯৪৩ সালে চট্টগ্রাম জেলার বাঁশখালীর সাধনপুর ইউনিয়নের রাতাখোর্দ্দ মোজাফফরাবাদ গ্রামে জন্মগ্রহণ করেন।
রাজনৈতিক জীবন
মুখতার আহমদ ১৯৬২ সালে রাজনীতিতে যোগদেন। গোপন সংগঠন (নিউক্লিয়ার্স) চট্টগ্রামের তিনি সদস্য নির্বাচিত হন। তিনি মুক্তিযোদ্ধা ছিলেন। ১ নম্বর সেক্টরে তিনি বাঁশখালী, আনোয়ারা ও কুতুবদিয়ার আঞ্চলিক অধিনায়ক ছিলেন।
তিনি ১৯৮৮ সালের চতুর্থ জাতীয় সংসদ নির্বাচনে জাতীয় সমাজতান্ত্রিক দলের প্রার্থী হিসেবে চট্টগ্রাম-১২ আসন থেকে সংসদ সদস্য নির্বাচিত হয়েছিলেন।
তিনি ১৯৭৩ সালের প্রথম জাতীয় সংসদ নির্বাচনে চট্টগ্রাম-১৫ আসন থেকে জাতীয় সমাজতান্ত্রিক দলের প্রার্থী হিসেবে শাহ-ই-জাহান চৌধুরীর কাছে পরাজিত হয়েছিলেন।
১৯৯২ সালে তিনি পুনরায় বাংলাদেশ আওয়ামী লীগে যোগদিয়ে চট্টগ্রাম দক্ষিণ জেলার সদস্য হিসেবে দায়িত্ব পালন করেন।
মৃত্যু
মুখতার আহমদ ২১ অক্টোবর ২০০৬ সালে চট্টগ্রামে মৃত্যুবরণ করেন।
দক্ষিণভাগ দক্ষিণ ইউনিয়ন
দক্ষিণভাগ দক্ষিণ ইউনিয়ন বাংলাদেশের সিলেট বিভাগের মৌলভীবাজার জেলার বড়লেখা উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
গণতান্ত্রিক কঙ্গো প্রজাতন্ত্র
গণতান্ত্রিক কঙ্গো প্রজাতন্ত্র আফ্রিকা মহাদেশের একটি রাষ্ট্র। পূর্বে এটি জায়ার নামে পরিচিত ছিল।
ইতিহাস
তৎকালীন কঙ্গো প্রজাতন্ত্র ১৯৬০ সালের ৩০ জুন বেলজিয়াম থেকে স্বাধীনতা অর্জন করে এবং জাতীয়তাবাদী পাত্রিস লুমুম্বা প্রথম কঙ্গোর প্রধানমন্ত্রী নির্বাচিত হন। কঙ্গো সঙ্কটের সময় জোসেফ-ডিসিরে মোবুতু (পরবর্তীতে নিজের নাম পরিবর্তন করেছিলেন মোবুতু সেসে সেকো) আনুষ্ঠানিকভাবে একটি অভ্যুত্থানের মাধ্যমে ক্ষমতায় আসে এবং রাজনীতিগত দ্বন্দের কারণে লুমুম্বাকে গ্রেপ্তার করে লিওপোডভিল থেকে দূরে Thysville military barracks Camp Hardy তে চালান করে দেয়। ক্যাম্প হারডির পরিচালনা ব্যাবস্থা খুবই নিম্নমানের এবং কর্মচারীরা বেতন না পাওয়ায় কাজ বন্ধ করে আন্দোলন শুরু করলে ১৯৬১ সালের ১৭ জানুয়ারি বেলজিয়ান কলোনি মন্ত্রী Harold Charles d'Aspremont Lynden লুমুম্বাকে জোরপূর্বক কাতাঙ্গাতে নিয়ে যাওয়ার নির্দেশ দেয়। পরবর্তীতে তৎকালীন রাষ্ট্রপতি Tshombe এবং তার মন্ত্রীপরিষদের পরিকল্পনা অনুযায়ী লুমুম্বাকে একটি গোপন স্থানে নিয়ে মৃত্যুদন্ড দেয়।
মোবুতু ১৯৭১ সালে দেশটির নাম পরিবর্তন করে জাইর রাখে। কিন্তু মোবুতু দেশের একমাত্র জাতীয় দল হওয়ায় দেশটি একটি স্বৈরাচারী একদলীয় রাষ্ট্র হিসাবে পরিচালিত হচ্ছিলো। ফলে ১৯৯০ এর প্রথম দিকে, মোবুতুর সরকার দুর্বল হতে শুরু করে। ১৯৯৪-এ রুয়ান্ডার গণহত্যা এবং পূর্বের অস্থিতিশীলতা ১৯৯৬ সালে রুয়ান্ডার নেতৃত্বে একটি আগ্রাসনের দিকে পরিচালিত করে, যার ফলে পরের বছর প্রথম কঙ্গো যুদ্ধে মোবুতুকে ক্ষমতাচ্যুত করা হয়।
.বিও
বহিঃসংযোগ
Toppdomän
গণতান্ত্রিক কঙ্গো প্রজাতন্ত্র
ভূগোল
থাম্ব|280x280পিক্সেল|কঙ্গো গণতান্ত্রিক প্রজাতন্ত্রের মানচিত্র অবস্থানঃ দেশটির উত্তরে রয়েছে 'কেন্দ্রীয় আফ্রিকান প্রজাতন্ত্র'(Central African Republic) এবং দক্ষিণ সুদান। এর পূর্বে রয়েছে উগান্ডা,বুরুন্ডি এবং তানজানিয়া। দক্ষিণ-পূর্বে রয়েছে জাম্বিয়া,দক্ষিণ-পশ্চিমে রয়েছে অ্যাঙ্গোলা। দেশটির পশ্চিমে রয়েছে সীমিত সমুদ্রসীমা।
ভৌগোলিক স্থানাঙ্কঃ ০ ডিগ্রি ০০ মিনিট উ. ২৫ ডিগ্রি ০০ মিনিট পূ.
মহাদেশঃ আফ্রিকা ক্ষেত্রফলঃ মোট: ২,৩৪৪,৮৫৮ বর্গ কিমি ভূমি: ২,২৬৭,০৪৮ বর্গ কিমি পানি: ৭৭,৮১০ বর্গ কিমি প্রাকৃতিক সম্পদঃ কোবাল্ট,তামা,পেট্রোলিয়াম,ডায়মন্ড,সোনা,রুপা,জিংক/দস্তা,টিন,ইউরেনিয়া,কয়লা,নিয়োবিয়াম, ম্যাঙ্গানিজ
আবাদী জমিঃ ৩.০৯ শতাংশ
সেচসম্পন্ন ভূমিঃ ১০৫ বর্গ কিমি (২০০৩)
মোট ব্যবহারযোগ্য পানিসম্পদঃ ১২৮৩ ঘন কিমি (২০১১)
ক্রিশ্চিয়েন রিমন
ক্রিশ্চিয়েন রিমন (৬ মে ১৮৮৮ - ১২ এপ্রিল ১৯৭৯) একজন ডেনিশ নার্স ছিলেন। তিনি কোপেনহেগেনে জন্মগ্রহণ করেছিলেন। সেবিকা হিসেবে স্নাতক ডিগ্রি অর্জনকারী প্রথম ডেনিশ নার্স হওয়ার কারণে তাকে বিশেষভাবে স্মরণ করা হয়। তিনি আন্তর্জাতিক কাউন্সিল অফ নার্সেসের (আইসিএন) প্রথম বেতনভুক্ত সচিব (নির্বাহী সচিব) ছিলেন। নার্সিংয়ের জন্য আইসিএন-এর পক্ষ থেকে সর্বাধিক মর্যাদাপূর্ণ পুরস্কার দেওয়া হয়। এই পুরস্কারটি ক্রিশ্চিয়েন রিমনকে উচ্চ সম্মানে প্রতিষ্ঠিত করেছিল। রিমন আইসিএন-এর অফিশিয়াল জার্নাল ও International Nursing Review লেখালেখি করেছিলেন। ১৯৭৯ সালে সিরাকিউস, সিসিলিতে তিনি  মৃত্যু বরন করেন।
গণতান্ত্রিক কঙ্গো প্রজাতন্ত্র
ভূগোল
নিরক্ষরেখার দক্ষিণে বর্ষাকাল অক্টোবর-মে এবং উত্তরে তা এপ্রিল-নভেম্বর পর্যন্ত স্থায়ী হয়। পুরোদেশে গড় বৃষ্টিপাত ১০৭০ মিমি (৪২ ই)।
এই অঞ্চলে সূর্যরশ্মি সরাসরি পরে এবং সমুদ্রের পানি দ্রুত বাষ্পে পরিণত হয়ে বৃষ্টিপাত ঘটায় বলে এখানকার জলবায়ু 'নিরক্ষীয় জলবায়ু' নামে পরিচিত।
মিঠাপানি উত্তোলনঃ (দেশীয়/শিল্পজাত/কৃষিজ) মোট উত্তোলন - ০.৬৮ ঘন কিমি/বছর (৬৮℅/২১℅/১১℅)
মাথাপিছু উত্তোলন- ১১.২৫ ঘন কিমি/বছর (২০০৫)
পরিবেশগত বর্তমান সমস্যাঃ - শিকারী বন্যপ্রাণীরা (যেমনঃ শিকারী কুকুর/lycon pictus) বসবাসরত মানুষদের কাছে হুমকিস্বরূপ; ফলে বর্তমানে এসব প্রাণী নির্মূলিত। -পানি দূষণ -বন উজাড় (কৃষিকাজের জন্য আদিবাসীরা বন কেটে ধ্বংস করছে) -উদ্বাস্তু কর্তৃক পরিবেশ দূষণ -খনিজগুলো খননও পরিবেশগত ক্ষতির কারণ।
পরিবেশ নিয়ে আন্তর্জাতিক চুক্তিসমূহঃ জীববৈচিত্র্য,মরুভূমি,বিপন্ন প্রজাতি,হানিকর বর্জ্য,সামুদ্রিক আইন,সমুদ্র দিয়ে পাচার নিষিদ্ধকরণ,পারমাণবিক পরীক্ষা নিষিদ্ধকরণ,ওজোন স্তর সুরক্ষা,ক্রান্তীয় কাঠ ৮৩,ক্রান্তীয় কাঠ ৯৪,জলাভূমি সংরক্ষণ ইত্যাদি স্বাক্ষরিত। কিন্তু পরিবেশগত পরিবর্তন চুক্তিটি এখনও অনুমোদিত নয়।
প্রান্তবিন্দুসমূহঃ (extreme points) প্রান্তবিন্দু হলো এমন স্থানসমূহ যা অন্যান্য সব স্থান থেকে সবচেয়ে উত্তর,দক্ষিণ,পূর্ব,পশ্চিমে অবস্থিত।
উত্তরতম বিন্দুঃ ওরিয়েন্টাল অঞ্চলের 'কেন্দ্রীয় আফ্রিকান প্রজাতন্ত্রের' এমবাগা শহরের পশ্চিমে বোমু নদীর মধ্যে অবস্থিত একটি নামহীন স্থান।
পূর্বতম বিন্দুঃ স্থানটি উগান্ডার সীমান্তে ওরিয়েন্টাল প্রদেশের মহাগি বন্দরের পশ্চিমে অ্যালবার্ট হ্রদের প্রবেশ অংশে অবস্থিত।
দক্ষিণতম বিন্দুঃ স্থানটি জাম্বিয়ার সীমান্তে কাটাঙ্গা প্রদেশের উত্তর-পশ্চিমে অবস্থিত।
পশ্চিমতম বিন্দুঃ স্থানটি আটলান্টিক মহাসাগরে ক্যাবিন্ডার সীমান্তে 'বাস-কঙ্গো' প্রদেশে অবস্থিত।
সামরিক বাহিনী
গণপ্রজাতন্ত্রী কঙ্গোর সামরিক বাহিনীর নাম ফরাসিতে Forces Armées de la République Démocratique du Congo (FARDC) ফর্স আর্মে দ্য লা রেপ্যুব্লিক দেমোক্রাতিক দ্যু কঙ্গো। ২০০৩ সালের জুলাই মাসে দ্বিতীয় কঙ্গো যুদ্ধের অবসানের পর এটিকে শান্তি প্রক্রিয়ার অংশ হিসেবে ঢেলে সাজানো হচ্ছে।
সামরিক বাহিনীর বেশির ভাগ সেনাই স্থল সেনাবাহিনীর সদস্য। তবে একটি ক্ষুদ্র বিমান বাহিনী এবং ক্ষুদ্রতর নৌবাহিনীও বিদ্যমান। সব মিলিয়ে এই তিন বাহিনীতে সদস্যসংখ্যা প্রায় ১,৩০,০০০। এছাড়া রিপাবলিকান গার্ড নামের একটি রাষ্ট্রপতি প্রতিরক্ষা বাহিনী আছে।
বহিঃসংযোগ
সরকার
উদ্ভিদবিজ্ঞান
thumb থাম্ব|কানেকটিকাটের গ্রিনহাউসে ইচেভারিয়া গ্লাউকা। উদ্ভিদবিজ্ঞান শনাক্তকরণের জন্য ল্যাটিন নাম ব্যবহার করে, এখানে নির্দিষ্ট নাম গ্লোকা (glauca) মানে নীল। উদ্ভিদবিজ্ঞান বা উদ্ভিদ-জীববিদ্যা হচ্ছে জীববিজ্ঞানের একটি শাখা যা জীবন্ত উদ্ভিদের বিষয়ে বৈজ্ঞানিক নিরীক্ষণ সংক্রান্ত কাজ করে থাকে। ঐতিহ্যগতভাবে, উদ্ভিদবিজ্ঞান ছত্রাক, শৈবাল এবং ভাইরাস নিয়েও কাজ করে । বৈজ্ঞানিক পরিমন্ডলের দিক থেকে বিচার করলে, উদ্ভিদবিজ্ঞান অনেকগুলো পরিমন্ডলে বিস্তৃত; যেমন- গঠন, বৃদ্ধি, প্রজনন, বিপাক, ক্রমোন্নয়ন, রোগ, রাসায়নিক বৈশিষ্ট্য এবং বিবর্তনগত সম্পর্ক। শ্রেণীকরণের ভিত্তিতে প্রাপ্ত গুচ্ছগুলোর প্রেক্ষিতে এই বিষয়গুলো আলোচিত হয়। বিজ্ঞানের প্রাচীন শাখাগুলোর একটি হল উদ্ভিদবিজ্ঞান। মানুষ যখন প্রাথমিক পর্যায়ে খাওয়ার উপযোগী, ঔষধগুণ সম্পন্ন এবং বিষাক্ত উদ্ভিদ চিহ্নিত করতে শুরু করে, তখন থেকেই উদ্ভিদবিজ্ঞানের সূচনা। বর্তমান সময়ে উদ্ভিদবিজ্ঞানীরা ৫৫০,০০০ এরও বেশি প্রজাতির জীবন্ত প্রাণ নিয়ে গবেষণা করে চলেছেন।
উদ্ভিদবিজ্ঞানের কার্যক্ষেত্র এবং গুরুত্ব
জীববিজ্ঞানের অন্যান্য শাখাগুলোর মতই, উদ্ভিদজীবনকেও বিভিন্ন দৃষ্টিকোণ থেকে নিরীক্ষা করা যেতে পারে; যেমন- অণুজীববিজ্ঞান, জীনতাত্ত্বিক বা জৈব রাসায়নিক ইত্যাদি। এই নিরীক্ষা চলে বিভিন্ন বিষয়, যেমন- কোষের অভ্যন্তরস্থ অংশসমূহ, কোষ, টিস্যু/কোষকলা, অঙ্গ, একক, উদ্ভিদের সংখ্যা, গোষ্ঠী ইত্যাদির নিরিখে। এমন প্রতিটি বিষয় নিয়ে কাজ করার সময়, একজন উদ্ভিদবিদ বেশ কিছু পর্যায়ে অবদান রাখতে পারেন; যেমন- উদ্ভিদের শ্রেণীকরণ, অন্তর্গঠন, বহিঃকাঠামো, কার্যপ্রণালী ইত্যাদি।
মেরিন এল হিমার
' মেরিন এল হিমার হলেন একজন ফরাসি মডেল এবং সোশ্যাল মিডিয়ায় প্রভাবশালী ব্যক্তিত্ব। তিনি রিয়েলিটি টেলিভিশন সিরিজ 'লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী)-তে তার যমজ বোন ওসেন এল হিমারের সাথে তার উপস্থিতির জন্য পরিচিত। ২০২২ সালের নভেম্বরে তিনি ঘোষণা করেন যে, ধর্ম হিসেবে তিনি ইসলামকে গ্রহণ করেছেন।
প্রাথমিক জীবন ও ক্যারিয়ার
মেরিন ১৯৯৩ সালে ফ্রান্সের বোর্দোতে মরক্কো বংশোদ্ভূত বাবা ও ফরাসি মায়ের কাছে জন্মগ্রহণ করেন। মেরিন একজন টিভি অভিনেত্রী হিসেবে তার কর্মজীবন শুরু করেন। তিনি প্রথম রিয়েলিটি টিভি শো লেস প্রিন্সেস এট লেস প্রিন্সেস ডি ল'আমোর (প্রেমের রাজকুমার এবং রাজকুমারী) তার যমজ বোন ওশেন এল হিমারের সাথে অভিনয় করে খ্যাতি পান। মেরিন সক্রিয়ভাবে ইনস্টাগ্রাম, স্ন্যাপচ্যাটের মতো সোশ্যাল মিডিয়া প্ল্যাটফর্ম ব্যবহার করেন এবং সেখানে তিনি ভ্রমণ, ফ্যাশন, লাইফস্টাইল সম্পর্কিত বিষয়াদি শেয়ার করেন। ইনস্টাগ্রামে তার ১.৩ মিলিয়ন ফলোয়ার রয়েছে।
ব্যক্তিগত জীবন
সম্প্রতি এল হিমার ঘোষণা করেন যে, তিনি ২০২২ সালের নভেম্বরে ইসলামকে তার ধর্ম হিসেবে গ্রহণ করছেন। সম্প্রতি তিনি পবিত্র মক্কায় গিয়ে হিজাব পরিহিত অবস্থায় একটি ছবিসহ ইনস্টাগ্রামে পোস্ট করেন:
"এই মুহূর্তগুলি জীবনের "সবচেয়ে আনন্দের দিন। এই মুহূর্তে অনুভব করা সুখ এবং আবেগের তীব্রতা প্রকাশ করার জন্য যথেষ্ট শক্তিশালী কোন শব্দ নেই। একটি আধ্যাত্মিক যাত্রা, যা আমি আশা করি ইনশাআল্লাহ আমাকে উন্নীত করবে এবং গাইড করবে।এটি আত্মা, হৃদয় এবং যুক্তির একটি পছন্দ"।
ইসলাম গ্রহণের কারণ
ফরাসি মিডিয়া জানিয়েছে যে, হিমার তার সৎ বাবার সাথে বেড়ে উঠেছেন। তাঁর জন্মদাতা পিতা ছিলেন মরক্কোন বংশোদ্ভূত। তিনি নিজের জন্মদাতা বাবা সম্পর্কে কিছু গবেষণা করেছেন যে, তারা মূলত কোথা থেকে এসেছেন এবং এই গবেষণার সময় ইসলামের সাথে তাঁর পরিচয় হয় এবং তিনি ইসলাম গ্রহণ করেন।
ফরাসি ইসলাম বিদ্বেষ ও এল হিমার
এল হিমার এমন সময় ইসলাম গ্রহণ করেন, যখন ফ্রান্সে ইসলাম বিদ্বেষ চরম আকার ধারণ করেছে। এল হিমার হিজাবসহ নিজের ছবি শেয়ার করেছেন, যখন হিজাব ফ্রান্সে বহুল আলোচিত ইস্যুতে পরিণত হয়েছে। তার ইসলাম গ্রহণে পর অনেক বড় বড় তারকা মন্তব্য করেছেন। অনেকে বলেছেন, তার ইসলাম গ্রহণ কি ফ্রান্সে ইসলাম বিদ্বেষে কোনো প্রভাব ফেলবে? ফরাসি সমাজ কি মুসলমানদের নিজের মেনে নিয়ে তাদের ধর্মীয় অধিকারের পক্ষে দাঁড়াবে?
গিলাকি উইকিপিডিয়া
গিলাকি উইকিপিডিয়া হচ্ছে অনলাইন বিশ্বকোষ উইকিপিডিয়ার গিলাকি ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। গিলাকি উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
খোদিয়ার
খোদিয়ার হল ভারতের গুজরাত এবং রাজস্থান রাজ্যে পূজিত একটি হিন্দু লোক দেবী । মাতা বা মা (অর্থাৎ "মা") প্রত্যয়টি সাধারণত অন্যান্য হিন্দু দেবীর মতো তার নামের সাথে যোগ করা হয়।
আরতিয়া'ঈল
আরতিয়া'ঈল (ارتيائيل) হলো ইসলামী মতবাদ অনুসারে একজন ফেরেশতা। এই ফেরেশতা মানবজাতির দুঃখ দূর করে। জালাল আল-দ্বীন আল-সুয়ূতী তার হাদিস সংকলনে উল্লেখ করেছেন: আবু মুসলিম আল-খাওলানী যখন বাইজান্টিয়াম থেকে সংবাদের অপেক্ষায় ছিলেন, তখন একজন একটি পাখির আকারে নেমে এসে নিজেকে উদ্বেগের স্মৃতি মুছে দেওয়া ফেরেশতা আরতিয়া'ঈল হিসাবে পরিচয় দেন।
কিম ইল-সাং বিশ্ববিদ্যালয়
কিম ইল-সাং বিশ্ববিদ্যালয় উত্তর কোরিয়ায় প্রতিষ্ঠিত প্রথম বিশ্ববিদ্যালয়। ১৯৪৬ সালের ১ অক্টোবর প্রতিষ্ঠিত বিশ্ববিদ্যালয়টির দেশটির রাজধানী পিয়ং ইয়াং-এ অবস্থিত। এর আয়তন প্রায় 15 ha। প্রধান শিক্ষাতয়নিক ভবনসহ এখানে ১০টি ভিন্ন অফিস, ৫০টি গবেষণাগার, গ্রন্থাগার, জাদুঘর, একটি মুদ্রণের প্রেস, একটি গবেষণা ও উন্নয়ন কেন্দ্র, ছাত্রাবাস ও একটি হাসপাতাল রয়েছে। এখানে একটি বড় আকারের কম্পিউটার ল্যাব রয়েছে, কিন্তু ইন্টারনেট প্রবেশাধিকার সীমিত। উত্তর কোরিয়ার প্রতিষ্ঠাতা ও প্রথম সর্বোচ্চ নেতা কিম ইল-সাংয়ের নামানুসারে বিশ্ববিদ্যালয়টির নামকরণ করা হয়েছে।
কিম ইল-সাং বিশ্ববিদ্যালয়ে প্রতি বছর ১৬,০০০ শিক্ষার্থী ভর্তি হয়। এখানে সামাজিক বিজ্ঞান, আইন, কলা ও বিজ্ঞানসহ বিভিন্ন ক্ষেত্রের উপর পাঠ্যসূচি রয়েছে। ২০১৭ সালের বসন্তে কিম ইল-সাং বিশ্ববিদ্যালয়ে বিশেষায়িত জাপানি ভাষা ও সাহিত্যের পাঠ্যসূচি যোগ করা হয়। সামাজিক বিজ্ঞান ও প্রাকৃতিক বিজ্ঞান বিভাগের পাঠ্যসূচি সমাপ্ত হতে পাঁচ বছর সময় লাগে।
ইতিহাস
১৯৪৬ সালের ২৫শে মে প্রাথমিক কমিটি গঠিত হয়। ১৯৪৬ সালের জুলাই মাসে উত্তর কোরিয়ার অন্তরীণ গণকমিটি ৪০ নং অধ্যাদেশ অনুসারে একটি বিশ্ববিদ্যালয় প্রতিষ্ঠার সিদ্ধান্ত নেয়। উত্তর কোরিয়ার প্রতিষ্ঠাতা ও প্রথম সর্বোচ্চ নেতা কিম ইল-সাং ১৯৪৬ সালের ১লা অক্টোবর এই বিশ্ববিদ্যালয়ের প্রতিষ্ঠা ঘোষণা করেন।
১৯৪৮ সালে কিম ইল-সাং বিশ্ববিদ্যালয় থেকে চারটি অনুষদ পৃথক করা হয়, সেগুলো হল প্রকৌশল অনুষদ, পরিবহন অনুষদ, কৃষি অনুষদ ও চিকিৎসা অনুষদ। এই অনুষদগুলোকে পিয়ংইয়াং প্রযুক্তি কলেজ (বর্তমানে কিম চেক প্রযুক্তি বিশ্ববিদ্যালয়), সারিওন কৃষি বিশ্ববিদ্যালয়, ও পিয়ংইয়াং চিকিৎসা বিশ্ববিদ্যালয়ে রূপান্তর করা হয়।
১৯৭০-এর দশকের শেষভাগ নাগাদ প্রতি বছর ৫০০০০ এর অধিক শিক্ষার্থী এই বিশ্ববিদ্যালয় থেকে স্নাতক সম্পন্ন করেছে। পাশাপাশি বিশ্ববিদ্যালয়টি কোরিয়ান পিপলস আর্মির কর্মকর্তাদের প্রশিক্ষণ প্রদানের জন্য গুরুত্বপূর্ণ সম্পদ ছিল। ১৯৭০-এর দশক থেকে এই বিশ্ববিদ্যালয়ে ইংরেজি পাঠ্যদান শুরু হয়।
২০০৪ সাল পর্যন্ত ১৭ বছর পাক কোয়ান-ও এই বিশ্ববিদ্যালয়ের সভাপতির দায়িত্ব পালন করেছেন। ২০০৯ সাল থেকে এই বিশ্ববিদ্যালয়ের সভাপতি ছিলেন সং জা-রিব। বর্তমান সভাপতি থাই হিয়ং-চোল ২০১৪ সাল থেকে এই পদে অধিষ্ঠিত রয়েছেন।
কোরিয়ান সেন্ট্রাল টেলিভিশন অনুসারে, ২০১৮ সাল থেকে উত্তর কোরিয়ার শিক্ষার্থীরা মিরাই পাবলিক ওয়াইফাই নেটওয়ার্ক দিয়ে কিম ইল-সাং বিশ্ববিদ্যালয়ের পাঠ্যক্রমে অংশগ্রহণ ও বক্তৃতা ডাউনলোড করতে পারছেন।
শ্রী স্বামীনারায়ণ মন্দির, কলকাতা
শ্রী স্বামীনারায়ণ মন্দির, কলকাতা, ভারত (দেবনাগরী: श्री स्वामिनारायण मन्दिर) হল গুজরাতের বোচাসনবাসি অক্ষর পুরুষোত্তম স্বামীনারায়ণ সংস্থার (সংক্ষেপে- বিএপিএস) স্বামীনারায়ণ সম্প্রদায়ের একটি হিন্দু মন্দির। শ্রী স্বামীনারায়ণ মন্দির, কলকাতা-র অবস্থান দক্ষিণ কলকাতার শহরতলি আমতলার কাছে বিষ্ণুপুর থানার ভাসার ১৪ নম্বরে (অতীতে এখানে কালীঘাট–ফলতা রেলওয়ের ১৪ নম্বর হল্ট স্টেশন ছিল)। কলকাতা মহানগরের মূল কেন্দ্র হতে জাতীয় সড়ক ১২ (ডায়মন্ড হারবার রোড) বরাবর দূরত্ব ।
২০১৪ খ্রিস্টাব্দে আনুষ্ঠানিক পূজা-অর্চনার মধ্য দিয়ে সর্বসাধারণের জন্য উন্মুক্ত করা হয়। কথিত আছে যে, ভগবান স্বামীনারায়ণ (১৭৮১-১৮৩০) একসময় নীলকান্ত বর্ণি রূপে বঙ্গোপসাগরে সাগর দ্বীপে হিন্দুদের তীর্থভূমি কপিলমুনির আশ্রম দর্শনের জন্য এই স্থান অতিক্রম করে যান। কলকাতা মহানগরের প্রতিষ্ঠিত মন্দিরটি প্রমুখ স্বামী মহারাজ পরিকল্পিত এবং সংস্থা কর্তৃক প্রতিষ্ঠিত। বিশ্বের পাঁচ মহাদেশের বিভিন্ন স্থানে প্রতিষ্ঠিত শিখরবদ্ধ ৪৪ টি মন্দিরের অন্যতম এটি।
পূজা অর্চনা ও দর্শন
BAPS সংস্থাটির ভবানীপুরে আরেকটি পুরানো কেন্দ্র রয়েছে এবং এটি কলকাতা ও ভারতের পূর্বাঞ্চলে সৎসঙ্গ কার্যক্রম পরিচালনা করে।
নেরিকা (ধান)
থাম্ব|অন্তর্দেশীয় উপত্যকায় ধান চাষ নেরিকা (ধান) বাংলাদেশে নবপ্রবর্তিত এক নতুন প্রজাতির ধান যা বন্যাপরবর্তী সময়ে নাবী আমন হিসেবে চাষ করে ভালো ফলন পাওয়া যায়। এটি একটি উচ্চ ফলনশীল ধান (উফশী)। দেশের বন্যাকবলিত এলাকায় পানি সরে যাওয়ার পর যেসব এলাকায় আমন ধান রোপণের সময় পার হয়ে যায় অথবা প্রচলিত আমন ধানের চারা থাকে না, সেখানে নেরিকা ধানের চাষ করা যায়। তুলনামূলকভাবে অল্প সময়ে ধান ফলে এবং পাকে। স্বল্পজীবনকাল, প্রতিকূলসহিষ্ণু এবং বছরের যে কোন সময় চাষ করার উপযোগিতার কারণে নেরিকা ধান চাষে দ্রুত জনপ্রিয়তা অর্জ্জন করেছে। হাওর ও দক্ষিণাঞ্চলসহ দুর্গত এলাকায় চাষের জন্য নেরিকা ধান জাতটি খুবই উপযোগী। এটি আফ্রিকা থেকে আনীত ধান এবং স্থানীয়ভাবে বীজ উৎপাদন করে এর আবাদ বৃদ্ধি করা হচ্ছে।
প্রচলন
এ দেশে আফ্রিকার ধান নেরিকা’র পরীক্ষামূলক চাষাবাদ শুরু হয় ২০০৯ খ্রিস্টাব্দের সেপ্টেম্বরে মাত্র ৬০ গ্রাম বীজ দিয়ে। এরপর থেকে ধীরে ধীরে এই ধানের আবাদের হার বৃদ্ধি পেয়ে চলেছে। স্থানীয় ভাবে বীজ উৎপাদন করে এ ধানের চাষ বাড়ানো হচ্ছে। ২০১০ খ্রিস্টাব্দে এই ধানের ৪৫ মেট্রিক টন বীজ উৎপাদন হয়। ২০১১ খ্রিস্টাব্দের জানুয়ারিতে নেরিকা-১ ও ৪ জাতের দুই মেট্রিক টন এবং নেরিকা-১০ এক মেট্রিক টন ধান বীজ উগান্ডা থেকে আমদানি করা হয়। এর পরপরই বাংলাদেশ কৃষি উন্নয়ন কর্পোরেশান (বিএডিসি) বিভিন্ন বীজ উৎপাদন খামার এবং চুক্তিবদ্ধ চাষী এলাকার মাধ্যমে ২০১০-১১ বোরো মৌসুমে প্রায় ১৮০ মেট্রিক টন বীজ উৎপাদন করে। ২০১১-১২ খ্রিস্টাব্দে বিভিন্ন খামার ও চুক্তিবদ্ধ চাষী জোনের মাধ্যমে আউশ মৌসুমে ৮৪ মেট্রিক টন নেরিকা ধানের বীজ উৎপাদন হয়। দুই বছরে প্রায় ৫০০ মেট্রিক টন বীজ উৎপাদন করেছে বিএডিসি। নেরিকা জাতের ধানের আবাদ ক্রমবর্ধমান।
গুণগত বৈশিষ্ট্য
নেরিকা ধান বর্ধনশীল পর্যায়ের। এর পাতা চওড়া, মসৃণ, কাণ্ড শক্ত। দ্রুত সময়ের মধ্যে গাছের বৃদ্ধি ঘটে। পুনঃউৎপাদনশীল পর্যায়ে নেরিকা ধান অরাইজা স্যাটাইভা’’র চারিত্রিক বৈশিষ্ট্য পাওয়ায় নেরিকা উচ্চ ফলনশীল। আদর্শস্থানীয় ব্যবস্থাপনায় নেরিকা ধানের ফলন হেক্টরপ্রতি ছয় টন পর্যন্ত হয়ে থাকে। স্বাভাবিক পর্যায়ের ব্যবস্থাপনায় হেক্টরপ্রতি চার টন ও সাধারণ ব্যবস্থাপনায় হেক্টরপ্রতি দুই টন ধান উৎপাদন সম্ভব। ৯০-১০০ দিনের মধ্যে নেরিকা-১০ উৎপাদন হয়ে থাকে। ৯৫-১০০ দিনের মধ্যে নেরিকা-১ ও নেরিকা-৪ উৎপাদন হয়। আলোকসংবেদনশীল বিধায় আমাদের দেশে আউশ, আমন ও বোরো তিন মৌসুমেই চাষাবাদের উপযোগী। এক মৌসুমের ফসল কেটেই সেই বীজ দিয়ে পরবর্তী মৌসুমের ফসল আবাদ করা যায়। এক হাজার ধানের ওজন ২৬ থেকে ৩৬ গ্রাম। এর ফলন প্রচলিত জাতের তুলনায় এক থেকে দেড় টন বেশি।
বিশেষগুণাবলী
এই ধান প্রতিকূলতা সহিষ্ণু। এই ধান পোকাসহিষ্ণু। বেশি। লবণাক্ত মাটিতে এই ধানের চাষ সম্ভব।এই ধান খরাসহিষ্ণু। বৃষ্টিনির্ভর উঁচু জমিতে চাষাবাদের জন্য উপযুক্ত। এই ধান গাছের শেকড়, মাটির গভীরে এক মিটার পর্যন্ত প্রবেশ করতে পারে। ফলে গাছ খুব শক্ত, মজবুত হয় এবং মাটির গভীর থেকে খাদ্য উৎপাদন ও পানি সংগ্রহ করতে পারে। ধান ঝরে পড়ে না। ফলে কাটার সময় ফসলের কোন ক্ষতি হওয়ার আশঙ্কা নেই। এই ধান পাকার পরও গাছ সবুজ ও শক্ত থাকে। ফলে ফসল বিনষ্ট হয় না। সুন্দর সোনালি রঙের কারণে অনেক দূর থেকেই নেরিকা ধান শনাক্ত করা যায়।
খরা প্রতিরোধী
এটি খরাসহিষ্ণু বিধায় ২১ দিন পর্যন্ত পানি না পেলেও ফসলের ক্ষতি হয় না।
প্রজাতি
নেরিকা ধানের রয়েছে কয়েক প্রজাতির জাত। এই ধানের জাত নেরিকা-১ থেকে ১৮ পর্যন্ত। বিভিন্ন প্রজাতির বিভিন্ন বেশিষ্ট্য রয়েছে। যেমন নেরিকা-১, নেরিকা-৪, নেরিকা-১০ ইত্যাদি। এর মধ্যে এক হাজার ধানের ওজন ২৬ থেকে ৩৬ গ্রামের ধান কাটার পর মাত্র তিন দিনের মধ্যে আবারও বীজ বোনা যায়। সরাসরি ধান ছিটিয়ে কিংবা বীজতলায় চারা তুলে এই ধান চাষ করা সম্ভব।
ফলন
নেরিকা-১ হেক্টরপ্রতি সাড়ে চার মেট্রিক টন, নেরিকা-৪ পাঁচ মেট্রিক টন এবং নেরিকা-১০ ছয় মেট্রিক টন উৎপাদন সম্ভব। ব্রিধান-২৮ ও ব্রিধান-২৯ পাকতে ১২৫-১৩০ দিন লাগলেও নেরিকা ধান মাত্র ৯০ দিনে পেকে যায়। এ জাতটির চালে পুষ্টিমানও বেশি। প্রোটিনের পরিমাণ প্রায় ১০ শতাংশ। এশিয়ার অন্য ধানের জাতে প্রোটিন প্রায় আট শতাংশ। মাধবপুর উপজেলার ইটাখোলা বীজ উৎপাদন খামারে নেরিকা-১০ জাতের ধানে হেক্টরপ্রতি ফলন হয়েছে ৫ দশমিক ৯৫ টন। তবে মরুপ্রবণ রাজশাহী এলাকায় এই ধান চাষ করে খুব কম ফলন পাওয়া গেছে।
খাদ্যগুণ
এই ধানের চালে রয়েছে নয় দশমিক ৫১ থেকে ১১ দশমিক ৮১ ভাগ উচ্চমাত্রার প্রোটিন। ভাত সুস্বাদু। ২৩ থেকে ২৭ দশমিক আট ভাগ পর্যন্ত এমাইজোল বেশি হওয়ায় ভাত হয় ঝরঝরে।
চাষের পদ্ধতি
নেরিকা ধান উঁচু জমিতে চাষ উপযোগী। জমিতে দাঁড়ানো পানি সহ্য করতে পারে না। সেচের প্রয়োজন সামান্য। ধানের বর্ধনশীল, কাইচ থোর ও ফুল বের হওয়ার সময় জমিতে জো-অবস্থায় রস থাকা আবশক। সুনিষ্কাশিত বেলে দোআশ ও এটেল দোআশ মাটি এ ধানের উপযোগী। পাহাড়ি জমিতে জুম চাষও করা যাবে।
জমি তৈরি
জমি শুকনো অবস্থায় চাষ ও মই দিয়ে উত্তম রূপে তৈরি করতে হবে। এর ওপর নির্ভর করে প্রয়োগকৃত সারের কার্যকরি ব্যবহার, মাটির রজ্রতা, বাতাল চলাচল, অঙ্কুরোদগম, চারা গজানো, মাটিতে গাছের প্রতিষ্ঠা ও বৃদ্ধি লাভ। জমির মাটি ঝুরঝুরে ও সমান হবে। জমে থাকা পানি নেরিকা ধানের জন্য ক্ষতিকর। সেচ খরচ কম।
বপন সময়
নেরিকা ধান আলোক অসংবেদনশীল হওয়ায় আউশ (মার্চ-এপ্রিল), আমন (জুলাই-আগস্ট), বোরো (ডিসেম্বর-জানুয়ারি) তিন মৌসুমেই আবাদ উপযোগী। স্বল্প জীবনকাল হওয়ায় নাবী আউশ ও নাবী আমন হিসাবে আবাদ হয়। বীজে সুপ্ততা না থাকায় পূর্ববর্তী মৌসুমের বীজ দিয়ে পরবর্তী মৌসুমে ধান আবাদ করা সম্ভব।
বপন পদ্ধতি
ডিবলিং পদ্ধতি: প্রতি বপন স্থানে ৫-৭ টি বীজ বপন করে চারার বয়স ১৪-২১ দিন হলে ২-৩ টি চারা রেখে বাঁকি চারা তুলে ফেলতে হবে। বপনের দূরত্ব হবে ২০ সেমি। বীজের হার হেক্টর প্রতি ৫০-৬০ কেজি। এ ছাড়াও সরাসরি ধান বীজ বপন পদ্ধতি, ম্যানুয়ালী বীজ বপন পদ্ধতি, সীড-ড্রিল মারা বীজ বপন পদ্ধতি, প্রি-জার্মিনেটেড পদ্ধতি, আট লাইনে বীজ বপন পদ্ধতি, কাদাময় জমিতে বীজ বপন, বন্যা পরবর্তী জমিতে নাবী আমন, ছিটিয়ে বীজ বপন পদ্ধতি ব্যবহার করা যায়।
আগাছা দমন
জমি ভালভাবে চাষ ও মই দিয়ে তৈরি, আগাছামুক্ত বীজ বপন, অনুমোদিত হারে বীজ বপন, নিড়ানী বা আগাছা দমন যন্ত্র ব্যবহার, প্রয়োজনে ওষুধ প্রয়োগে আগাছা দমন করা যায়।
প্রি-জার্মিনেট
এতে ২-৩ দিনের মধ্যে চারা ভালভাবে গজায় ও গাছ প্রতিষ্ঠা লাভ করে। প্রি-জার্মিনেটের জন্য বীজ ২৪ ঘণ্টা পরিষ্কার পানিতে ভিজিয়ে রাখতে হবে। এরপর ৩ বার ধুয়ে ৪৮ ঘণ্টা বীজ জাগ দিয়ে রাখতে হবে যেন বীজের মুখ ফেটে অঙ্কুরায়নের পূর্বাবস্থায় আসে।
সার ব্যবস্থাপনা
একর প্রতি ১১০ কেজি ইউরিয়া, ৫০ কেজি টিএসপি, ৫০ কেজি এনওপি, ৫ কেজি রোরনমনেট, ৫ কেজি দস্তা ও ৪০ কেজি জিপসাম সার নিয়ম মেনে প্রয়োগ করতে হবে।
সেচ ব্যবস্থাপনা
নেরিকা ধান দাঁড়ানো পানি সহ্য করতে পারে না। বৃষ্টিনির্ভর চাষাবাদে সারা মৌসুমে ৫ দিন ১৫-২০ মিমি বৃষ্টিপাত যথেষ্ট। কাঙ্ক্ষিত বৃষ্টিপাত না হলে বপনকালে, কাইচ থোর অবস্থায় ও ফুল ফোটার সময় গম আবাদের মতো হালকা সেচ দিতে হবে যাতে মাটিতে জো-অবস্থায় রস থাকে।
রোগ ও পোকামাড় দমন ব্যবস্থা
ব্লাষ্ট, পাতা পোড়া রোগ, খোল পোড়া, মাজরা পোকা, গলমাছি, গান্ধি পোকা, বাদামী গাছ ফড়িং ইত্যাদি পোকার আক্রমণ ও রোগ বালাই হতে পারে। প্রয়োজনীয় পদক্ষেপ নিলে এ সমস্যা সমাধান সম্ভব।
ফসল কর্তন, মাড়াই, শুকানো ও সংরক্ষণ
নেরিকা ধানের ৮০ ভাগ দানা খড়ের রং ধারণ করলে ধান কর্তনের উপযুক্ত সময়। ধান কাটার সাথে সাথে মাড়াই করা যায়। এর পর শুকাতে হবে। খাদ্যশস্য হিসাবে ১৪% ও বীজ হিসাবে ১২% আর্দ্রতায় বীজ সংরক্ষণ করতে হবে।
তেহমিনা জানজুয়া
তেহমিনা জানজুয়া (تہمینہ جنجوعہ) হচ্ছেন একজন অবসরপ্রাপ্ত পাকিস্তানি কূটনীতিক যিনি বিপিএস-২২ গ্রেডে (একজন নিযুক্ত অফিসারের জন্য সর্বোচ্চ অর্জনযোগ্য পদ) পাকিস্তানের ২৯তম পররাষ্ট্র সচিব। তিনি জেনেভায় জাতিসংঘের কার্যালয়ে পাকিস্তানের স্থায়ী প্রতিনিধি হিসেবে এবং ইতালিতে পাকিস্তানের রাষ্ট্রদূত হিসেবে নিযুক্ত ছিলেন।
কর্মজীবন
কায়েদ-ই-আজম বিশ্ববিদ্যালয়ে ফরাসি সাহিত্যে অধ্যয়নের পর ১৯৮৪ সালে জানজুয়া পাকিস্তানের পররাষ্ট্র বিভাগে যোগ দেন। জানজুয়া পরে ১৯৮৯-এ এসআইপিএ, কলাম্বিয়া বিশ্ববিদ্যালয় থেকে মার্স্টাস ইন ইন্টারন্যাশনাল অ্যাফেয়ার্সে ডিগ্রী লাভ করেন। পররাষ্ট্র সচিব কার্যালয়ের মহাপরিচালক  হিসেবে দায়িত্ব পালনের আগে ২০০৪ থেকে ২০০৫ পর্যন্ত তিনি নিউইয়র্ক সিটি ও জাতিসংঘে পাকিস্তানের মিশনে কাজ করেছেন। তিনি পররাষ্ট্র সচিব কার্যালয়ে কৌশলগত পরিকল্পনা মহাপরিচালক হিসেবে কাজ করেছেন এবং ২০১১-এ পাকিস্তানের পররাষ্ট্র মন্ত্রণালয়ের মুখপাত্র হন। ডিসেম্বর ২০১১ থেকে অক্টোবর ২০১৫ সময়ের মধ্যে তিনি পাকিস্তানের রাষ্ট্রদূত হিসেবে ইতালিতে কাজ করেছেন।
৬ অক্টোবর ২০১৫-এ, জেনজুয়া জেনেভায় জাতিসংঘের কার্যালয়ে পাকিস্তানের দূত হন, এবং ডিসেম্বর ২০১৬-এ, জানজুয়া হন প্রথম নারী, এবং প্রথম উন্নয়নশীল দেশের প্রতিনিধি, যিনি প্রচলিত অস্ত্রের উপর আয়োজিত সম্মেলনের সভাপতিত্ব করেন। ফেব্রুয়ারি ২০১৭-এ প্রধানমন্ত্রী নওয়াজ শরিফ জানজুয়াকে সাবেক পররাষ্ট্র সচিব আইজাজ আহমদ চৌধুরীর পরিবর্তে নিয়োগ দেন। জানজুয়া হন পররাষ্ট্র মন্ত্রণালয়-এর সর্বোচ্চ প্রশাসনিক পদে আসিন হওয়া প্রথম পাকিস্তানি মহিলা।
আত তাহাইতা জেলা
আত তুহাইতা জেলা (مديرية التحيتا) ইয়েমেনের আল হুদায়দাহ গভর্নরেটের একটি জেলা। ২০০৩ সালের হিসাবে, জেলাটির জনসংখ্যা ছিল ৬৭,৬৬০ জন।
সারা খান (দ্ব্যর্থতা নিরসন)
সারা খান বা সারাহ খান নামের ব্যক্তিরা হলেন:
ফাতমা গাদরি
ফাতমা গাদির ক্বিজি গাদরি  (Fatma Qədri), ক্বাদরি, কাদরি, কাদরিই হিসেবেও উচ্চারিত হয় (১ এপ্রিল ১৯০৭ – ২৯ ফেব্রুয়ারি ১৯৬৮) ছিলেন একজন আজারবাইজানি থিয়েটার অভিনেত্রী।
কর্মজীবন
ফাতমা গাদরি অডেসা ( বর্তমান নাম ইউকরেইন) এর এক  ব্যবসায়ীর অনুচরের পরিবারে জন্মগ্রহণ করেন। ৯ বছর বয়সে, তিনি একটি ধনী পরিবারের শিশু পালনের কাজ করে রোজগার শুরু করেন। তার মা এর জোরে, তিনি একটি স্থানীয় মাদরাসায় (ধর্মীয় প্রতিষ্ঠান) এ ভর্তি হন শিক্ষা গ্রহণ করার লক্ষ্যে। ১৯২২ সালে, তিনি একযোগে দুইটি (আজারবাইজান থিয়েটার স্কুল এবং শিক্ষকের কলেজ) উচ্চ মাধ্যমিক প্রতিষ্ঠানে ভর্তি হন, এবং দু'খান থেকেই ১৯২৬ সালে শিক্ষালাভ শেষ করেন। গাদরি শৈল্পিক কর্মজীবন শুরু করার সিদ্ধান্ত নেন, গাদরি বাকু'র ও গাঞ্জা'র তুর্কিক লেবার থিয়েটারে অভিনেত্রী হিসেবে কাজ করা শুরু করেন। তার ঘাঁড়ের এক অসফল অস্ত্রোপাচারের পর, তাকে সুস্থ হওয়ার জন্য চাকরি থেকে অব্যাহতি মঞ্জুর করা হয়।
বাকু রাশিয়ান থিয়েটার এ অভিনয়ের উপর সংক্ষিপ্ত সময় কাটানোর পর, ১৯৩৫ সালে তাকে আজারবাইজান স্টেট ড্রামা থিয়েটারে নিয়ে আনা হয়, যেখানে তিনি পরবর্তী ২৪ বছর কাজ করেন। শিঘ্রই তিনি বাকু সিটি কাউন্সিলে নির্বাচিত হন এবং আজারবাইজান থিয়েটার স্কুল ও বাকু এর একটি গানের স্কুল এ শিক্ষকতা শুরু করেন। ১৯৪৩ সালে, তিনি আজারবাইজানের জনগণের শিল্পী (সম্মাননা পুরস্কার) তে পরিণত হন। দৈহিক দুর্বলতা এবং অসুস্থতার কারণে, তিনি প্রায় সময়ই তিনি শারীরিক ব্যাথা সত্ত্বেও অভিনয় করে যেতেন। ১৯৫৮ সালে তিনি অতিরিক্ত দুর্বল হয়ে পড়েন, মস্কো এর একটি দলীয় ট্যুরে পুস্কিন মস্কো ড্রামা থিয়েটারে, যুদ্ধ ও শান্তি অপেরার তার শেষ অভিনয় চলাকালীন তিনি হঠাত্‌ অচেতন হয়ে পড়েন। সাত মাসের চিকিৎসা সেবা এর পর, ডাক্তাররা তাকে তার শরীরের কথা ভেবে আবার মঞ্চে যেতে নিষেধ করেন।
ব্যক্তিগত জীবন
মঞ্চের বাইরে, ফাতমা গাদরি কষ্টের সাথে জীবন যাপন করতেন। ১৯২০ সালে তিনি প্রথম বিবাহ করেন যা বেশি দিন টিকেনি। তার একমাত্র পুত্র সন্তান কিশোর বয়সে মারা যায়। ১৯৩২ সালে গাদরি'র দ্বিতীয় স্বামী নিউমোনিয়ায় আক্রান্ত হয়ে মারা যান। এসব দুঃখজনক ঘটনার কারণে তার মানসিক এবং শারীরিক অসুস্থতার জন্ম দেয়। থিয়েটারের নিষেধাজ্ঞা'র পর তিনি হতাশা থেকে আর বেরিয়ে আসতে পারেননি, ১৯৬৮ সালে ৬০ বছর বয়সি তার ঘরে আত্মহত্যার মাধ্যমে মৃত্যুবরণ করেন।
কালাম্বে টার্ফ থানে
কালাম্বে টার্ফ থানে (Kalambe Turf Thane) ভারতের মহারাষ্ট্র রাজ্যের কোলহাপুর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কালাম্বে টার্ফ থানে শহরের জনসংখ্যা হল ৮৬৯১ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে কালাম্বে টার্ফ থানে এর সাক্ষরতার হার বেশি।
এই শহরের জনসংখ্যার ১২% হল ৬ বছর বা তার কম বয়সী।
মেলিইয়া বিমানবন্দর
মেলিইয়া বিমানবন্দর (Aeropuerto de Melilla), স্পেনের মেলিইয়া শহরে অবস্থিত শহরটি ৩ কিমি মেলিইয়ার দক্ষিণ-পশ্চিমে, মরক্কো উপকূলে। ২০২২ সালে, এটি ৪৪৭,৪৫০ যাত্রী এবং =৯,৭৭২ ফ্লাইট থাকবে।
ইতিহাস
৩১ জুলাই, ১৯৬৯ সালে বিমান মন্ত্রী হোসে লাকালে লাররাগা ​​বিমানবন্দরটি স্থায়ীভাবে তুমা বিমানবন্দর প্রতিস্থাপনের জন্য উদ্বোধন করেছিলেন।
আজ স্পেনের মেলিইয়া বিমানবন্দরে নিয়মিত ফ্লাইট রয়েছে।
লঘুস্তরায়ণ
ভূগতিবিদ্যায়, লঘুস্তরায়ণ হল, ভূত্বকীয় পাতে সংযুক্ত নিম্নতম অশ্মমণ্ডলের অংশ ঐ পাত থেকে বিচ্ছিন্ন হয়ে ডুবে যাওয়া (ভিত্তিকরণ)।
কার্য প্রণালী
পৃথিবীর বহির্ত্বক অংশটি দুটি ভাগে বিভক্ত, ওপরেরটি হল অশ্মমণ্ডল স্তর এবং নিচেরটি অ্যাস্থেনোস্ফিয়ার স্তর। অশ্মমণ্ডল স্তরটি দুটি অংশ দ্বারা গঠিত, ওপরেরটি ভূত্বকীয় অশ্মমণ্ডল এবং নিচেরটি, ম্যান্টল অশ্মমণ্ডল। ভূত্বকীয় অশ্মমণ্ডল অস্থিতিশীল যান্ত্রিক ভারসাম্যতে রয়েছে কারণ অন্তর্নিহিত ম্যান্টল অশ্মমণ্ডলের ঘনত্ব নীচের অ্যাস্থেনোস্ফিয়ারের ঘনত্বের থেকে বেশি।। তাপীয় প্রসারণ / সংকোচন, গঠন এবং পর্যায় পরিবর্তনের মাধ্যমে ঘনত্বের পার্থক্য ব্যাখ্যা করা যেতে পারে। নিচের মহাদেশীয় ভূত্বক এবং ম্যান্টল অশ্মমণ্ডলের ঋণাত্মক প্লবতা থেকে ঘটেছে লঘুস্তরায়ণ।
নিম্ন মহাদেশীয় ভূত্বক এবং ম্যান্টল অশ্মমণ্ডল যখন উপরের মহাদেশীয় ভূত্বক থেকে বিচ্ছিন্ন হয় তখন লঘুস্তরায়ণ হয়। এটি হওয়ার জন্য দুটি শর্ত পূরণ করা দরকার:
ভূত্বকের নীচের অংশে মেফিক গ্রানুলাইট শিলা থেকে আরও ঘন একলোজাইট শিলায় রূপান্তরই নিম্ন অশ্মমণ্ডলের ঋণাত্মক প্লবতার জন্য দায়ী প্রধান প্রক্রিয়া। নিম্ন ভূত্বকে বিপরীতমুখী ঘনত্বে রূপান্তর চলতে থাকে, যার ফলে উপরি ভূত্বক ভেঙে ম্যান্টলে ঢুকে যায়। ম্যান্টলের উচ্চ তাপমাত্রায় ঘনত্ব বিপরীতমুখী হওয়ার সম্ভাবনা বেশি থাকে। এই ঘটনা চাপ পরিবেশ, আগ্নেয়গিরি গর্তের সীমানা এবং মহাদেশীয় অঞ্চলের সম্প্রসারণ এই ঘটমান বিষয়গুলিকে সীমাবদ্ধ করে।
নিম্ন ভূত্বক কে স্পর্শ না করা অবধি অ্যাস্থেনোস্ফিয়ারের উত্থান চলতে থাকে, এর ফলে নিম্ন ভূত্বক এবং অশ্মমণ্ডলীয় ম্যান্টল ভাঙতে শুরু করে। ধ্বসে পড়া, ফাটল বা প্লুম ক্ষয়ের ফলে অন্তর্নিহিত অ্যাস্থেনোস্ফিয়ারের অনুপ্রবেশ সহজ হয়ে যায়। কম ঘনত্বের উত্তপ্ত অ্যাথেনোস্ফিয়ারের উত্থান এবং উচ্চ ঘনত্বের, ঠান্ডা অশ্মমণ্ডল প্রতিস্থাপিত হবার সাথে সাথে লঘুস্তরায়ণের চালিকা স্থিতি শক্তি মুক্ত হয়। নিম্ন ভূত্বক এবং অশ্মমণ্ডলীয় ম্যান্টলের পৃথকীকরণ নিয়ন্ত্রিত হয় উপরের মহাদেশীয় ভূত্বকের কার্যকর সান্দ্রতা দ্বারা। এই প্রক্রিয়াগুলি বেশি ঘটে ছেদ, অস্বাভাবিক গরম শিলার পরিচলনের ফলে ক্ষয়ীভবন, ভূত্বকীয় পাতের অভিঘাত ইত্যাদি ক্ষেত্রে; বা যেখানে পরিচলনীয় অস্থিতিশীলতার পরিবেশে ঘটে থাকে সেই সব ক্ষেত্রে।
পরিচলনীয় অস্থিরতা লঘুস্তরায়ণকে সহজতর করে। পরিচলন সহজেই নিম্ন ভূত্বককে মূল অংশ থেকে পৃথক করে দিতে পারে বা অন্য ভাবে বললে, একটি রেলেহ-টেলর অস্থিরতা তৈরি হয়। স্থানীয় অঞ্চলে অসাম্যের কারণে, অশ্মমন্ডলের ভিত্তিমূল ভেঙে নিচে চলে যায়। অশ্মমন্ডলের ছেড়ে চলে যাওয়ার জায়গাটি উত্থিত অ্যাস্থেনোস্ফিয়ার পূর্ণ করে।
লঘুস্তরায়ণের অন্যান্য কারণ
লঘুস্তরায়ণ চলতে থাকলে, আরও অ্যাস্থেনোস্ফিয়ার উত্থিত হয় ডুবন্ত অশ্মমণ্ডলকে প্রতিস্থাপিত করার জন্য। এই প্রক্রিয়াটির ফলে তিনটি পৃথক পরিবর্তন ঘটে যা লঘুস্তরায়ণন প্রক্রিয়াতে প্রভাব ফেলতে পারে।
অ্যাস্থেনস্ফিয়ারের জমাট বাধা বজায় থাকলে (২) প্রক্রিয়াটি স্থিতিশীল, তবে যদি অবনমন হয় এবং তার ফলে নিম্ন অশ্মমণ্ডলের বিচ্ছিন্নতা প্রাধান্য পায় (৩) প্রক্রিয়াটি অস্থিতিশীল। প্রক্রিয়া (২) এবং (৩) একে অপরের বিপরীতমুখী।
ভূতাত্ত্বিক প্রভাব
অশ্মমণ্ডলের লঘুস্তরায়ণের দুটি বড় ভূতাত্ত্বিক প্রভাব রয়েছে। প্রথমত, যেহেতু ঘন উপাদানের একটি বড় অংশ সরে যায়, ভূত্বক এবং অশ্মমণ্ডলের অবশিষ্ট অংশের দ্রুত উত্থান হয় এবং এর ফলে পর্বতমালা গঠিত হয়। দ্বিতীয়ত, উত্তপ্ত ম্যান্টল পদার্থের প্রবাহ পাতলা অশ্মমণ্ডলের ভূমিতলে চলে আসে এবং প্রায়ই দেখা যায় গলে গিয়ে নতুন পর্যায়ে অগ্ন্যুৎপাত শুরু হয়। অতীতে কিছু আগ্নেয়গিরির অঞ্চলে, অগ্ন্যুৎপাতের জন্য অস্বাভাবিক গরম শিলার পরিচলনকে দায়ী করা হত, সেগুলি হতে পারে লঘুস্তরায়ণের জন্য ঘটেছিল।
ভূত্বক পাত প্রক্রিয়া সম্পর্কিত
অভিসৃতি অঞ্চলগুলিতে (যেখানে দুটি বিরাজমান প্রবাহ মিলিত হয়), বিশেষত যেখানে মহাদেশীয়-মহাদেশীয় সংঘর্ষ হয়, সেখানে লঘুস্তরায়ণ দেখা যায়। উদাহরণস্বরূপ, লঘুস্তরায়ণ তিব্বতীয় মালভূমিতে দেখা যায়, যেটি এশিয়ার ভূত্বক পাতের সাথে ভারতের ভূত্বকের পাতের সংঘর্ষ থেকে তৈরি হয়েছে। যে পর্যবেক্ষণগুলি থেকে লঘুস্তরায়ণ হয়েছিল বোঝা যায়, তার মধ্যে আছে হঠাৎ ম্যাফিক অগ্ন্যুৎপাত এবং ত্বরিত গতিতে ভূত্বকের উত্থান।
সম্প্রসারণের ক্ষেত্রগুলিও লঘুস্তরায়ণের সাথে জড়িত। নিম্ন অশ্মমণ্ডলে নেতিবাচক প্লবতার ফলে সংঘর্ষের পরিবেশ এবং প্রসারণ দুটিই হয়। একটি পার্বত্য বলয়ের ধ্বসের সময়, নিচের পুরু মূল ভূত্বকও অদৃশ্য হয়ে যায়। এই অন্তর্ধানের পিছনের প্রক্রিয়াগুলি পরিষ্কার নয়। উচ্চ তাপের স্পন্দনের ফলে উৎপন্ন গ্রানাইটীয় প্লুটন এই অদৃশ্য হওয়ার সঙ্গে যুক্ত থাকতে পারে। লঘুস্তরায়ণ হল তাপ স্পন্দনের সম্ভাব্য উৎস।
ধসে পড়া পর্বত বলয়ের ভূত্বক পাতের বিকাশ তীব্রভাবে বিতর্কিত। কেউ কেউ বলেন যে লঘুস্তরায়ণের ফলে ভূত্বক পুরু হওয়া, উত্তাপকরণ এবং অগ্ন্যুৎপাতের পাশাপাশি একটি দ্বিতীয় উত্থান ঘটে। আবার কেউ কেউ যুক্তি দেন যে, লঘুস্তরায়ণ ভূত্বকের পতন এবং পাতলা হওয়ার কারণ। কিছু গবেষক বলেছেন যে পশ্চিম আমেরিকার সিয়েরা নেভাদা (ক্যালিফোর্নিয়া), অববাহিকা এবং রেঞ্জ প্রদেশ এবং কলোরাডো মালভূমি এর উদাহরণ।
ভূতাত্ত্বিক উদাহরণ
অশ্মমণ্ডলের লঘুস্তরায়ণের প্রভাবগুলির একটি উদাহরণ সিয়েরা নেভাদা (মার্কিন), অববাহিকা এবং রেঞ্জ প্রদেশ ও পশ্চিম আমেরিকার কলোরাডো মালভূমিতে দেখা যায়। ১ কোটি বছর পূর্বে অববাহিকা এবং রেঞ্জ প্রদেশে ভূত্বক সম্প্রসারণের সময়, অ্যাস্থেনোস্ফিয়ারের উত্থানে অশ্মমণ্ডল স্তরটি পাতলা হয়ে যায়। উষ্ণতর অ্যাস্থেনোস্ফিয়ারের উত্থানের ফলে যে উত্তাপ তৈরি হয় তাতে ভূত্বকে নিম্ন-সান্দ্রতা অঞ্চল তৈরি হয় এবং অববাহিকা এবং রেঞ্জের পার্শ্বদেশ লঘুস্তরায়ণ ঘটে। উচ্চ ঘনত্বসম্পন্ন নিম্ন অশ্মমণ্ডলের ধ্বংসের ফলে ক্যালিফোর্নিয়ায় সিয়েরা নেভাদা পর্বতমালা এবং কলোরাডো মালভূমির পার্শ্বদেশ উত্থান ঘটেছে। এই অঞ্চলের ভূত্বকের মধ্যে পাওয়া ইকলোজিট জেনোলিথ শিলা, নিম্ন ভূত্বকের ঘনত্বের বিপরীতক্রমের সাথে যুক্ত রূপান্তরিত পর্যায়ের পরিবর্তনকে সমর্থন করে। সম্ভবত সিয়েরা নেভাদা (মার্কিন) পৃথিবীর একমাত্র জায়গা যেখানে বর্তমানে ভূত্বকের থেকে ঘন উপাদান অপসারিত হচ্ছে।
জহির কাশেমী
জহির কাশেমী উর্দু: قاری ظہر قاسمی (আগস্ট ২ ১৯২২– সেপ্টেম্বর ১৯৮৮) পাকিস্তানি ক্বারী.
কর্মজীবন
কুরআন তিলাওয়াতের জন্য জহির কাসমীর খুব অনন্য সম্মান ছিল। ১৯৪৭ সালের ১৪ ই আগস্ট, পাকিস্তানের স্বাধীনতার দিন, ক্বারী জহির কাসমি রেডিও পাকিস্তান এ দেশের হয়ে তেলাওয়াত করেছিলেন। তিনি ৭০ এর দশকের শেষের দিকে এবং ৮০ এর দশকের শুরুর দিকে জনপ্রিয়তা পান।
মৃত্যু
১৯৮৮ সালে মার্কিন যুক্তরাষ্ট মৃত্যু বরণ করেন।
বিষ্ণুপুর ইউনিয়ন, কালিগঞ্জ
বিষ্ণুপুর ইউনিয়ন বাংলাদেশের খুলনা বিভাগের সাতক্ষীরা জেলার অন্তর্গত কালীগঞ্জ উপজেলার একটি ইউনিয়ন।
পাহাড়ি কাশ
পাহাড়ি কাশ হল বহুবর্ষজীবি পাহাড়ি উদ্ভিদ। এটি ঘাস পরিবারের সদস্য। এর বৈজ্ঞানিক নাম saccharum arundinaceum। ইংরেজি নাম Pin-reed grass। পরিবার Poaceae।
আবাস্থল
বাংলাদেশ, ভারত, নেপাল ও মিয়ানমার এর আবাসভূমি।
গথিক উইকিপিডিয়া
গথিক উইকিপিডিয়া হচ্ছে অনলাইন বিশ্বকোষ উইকিপিডিয়ার গথিক ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। গথিক উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
পাহাড়ি কাশ
বৈশিষ্ট্য
পাহাড়ি কাশ মূলত লম্বা কান্ডের ঘাস। উচ্চতা ১০-১৫ ফুট। পাতার রং ধূসর-সবুজ এবং পাতার মাঝখানে সাদা বর্ণের মধ্যশিরা থাকে। এরা গুচ্ছাকারে বা ঝাড় আকারে বেড়ে ওঠে। ঝাড় কোনো বাধা না পেলে চারদিকে বিস্তৃত হয়। পাহাড়ের যেখানে পানি জমে থাকে না সেখানকার শিলা, পাথর ও বালুযুক্ত মাটিতে ভালো জন্মে। তাই পাহাড়ের ঢালে, টিলায় এদের বেশি জন্মাতে দেখা যায়। তবে পাহাড়ি নদীর কাছে এলিয়ে পড়া উপত্যকায় মাঝে মাঝে দেখা মেলে। সমতল এলাকায় এদের উপস্থিতি বিরল।
ফুলের বর্ণনা
ইংরেজি অক্টোবর মাসের শুরুতে পাহাড়ি কাশের কাণ্ডের মাঝখান থেকে মঞ্জরি বের হয় এবং তাতে ফুল ধরে। ফুলের মঞ্জরি বেড়ে গিয়ে পাতা থেকে ২-৩ মিটার ওপরে চলে আসে। পাহাড়ি কাশফুলের রং নদীর চরে ফোটা কাশের থেকে আলাদা। পাহাড়ে যখন কাশফুল ফোটে, তখন এই বুনোফুলের চেহারা অনেকটা সবুজাভ মনে হয়। পরবর্তিতে এটি গোলাপি-রুপালি রং ধারণ করে এবং পরিণত বয়সে এর রং কিছুটা ফ্যাকাশে সাদা হয়ে যায়।
বংশ বিস্তার
বীজের মাধ্যমে এদের বংশবিস্তার ঘটে। বাতাসের মাধ্যমে এ ঘাসের বীজ চারদিকে ছড়িয়ে পড়ে এবং বীজ থেকে নতুন চারা গজায়। তবে অত্যধিক আহরণের ফলে বর্তমানে পাহাড়ি কাশের পরিমাণ কমে যাচ্ছে।
ব্যবহার
কাশফুলের এ প্রজাতিটি পাহাড়ি জনগোষ্ঠীর কাছে অনেক জনপ্রিয়। তারা এটি দিয়ে ঝাড়ু, ঘরের বেড়া, চাল ও ঝুড়ি তৈরি করে। পাহাড়ে ভূমিক্ষয় রোধে এটির অনেক গুরুত্বপূর্ণ ভূমিকা রয়েছে।
.বিএস
.বিএস বাহামাসের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। বাহামাস কলেজ এটি নিয়ন্ত্রণ করে থাকে।
দ্বিতীয় স্তরের ডোমেইন
মোট ছয়টি দ্বিতীয় স্তরের ডোমেইন নাম রয়েছে:
বহিঃসংযোগ
Toppdomän
ডেভিড স্মিথ (ইংরেজ ক্রিকেটার)
ডেভিড রবার্ট স্মিথ (David Smith; জন্ম: ৫ অক্টোবর, ১৯৩৪ - মৃত্যু: ১৭ ডিসেম্বর, ২০০৩) ব্রিস্টলের ফিশপন্ডস এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
প্রথম-শ্রেণীর ক্রিকেট
ব্রিস্টলের ফিশপন্ডস এলাকায় ডেভিড রবার্ট স্মিথের জন্ম। ব্রিস্ট বয়েজের পক্ষে ফুটবল খেলতে শুরু করেন। পরবর্তীতে ব্রিস্টল সিটি ও ১৯৫৯ সালে মিলওয়ালের সদস্য হন। তবে, ক্রিকেট খেলাকেই পরবর্তীকালে প্রাধান্য দেন। নিচেরসারির ডানহাতি ব্যাটসম্যান ও ডানহাতি মিডিয়াম-ফাস্ট বোলার ডেভিড স্মিথ ১৯৫৬ সাল থেকে পনেরো মৌসুম গ্লুচেস্টারশায়ারের পক্ষে খেলেছিলেন। সচরাচর টনি ব্রাউনের সাথে বোলিং উদ্বোধনে নেতৃত্ব দিতেন। কাউন্টি বোলার হিসেবে সফলতার স্বাক্ষর রেখেছেন। মিডিয়াম পেস বোলিংয়ের চেয়ে কিঞ্চিৎ এগিয়েছিলেন। বলকে উভয় দিকে সিম করাতে পারতেন।
১৯৫৬ সাল থেকে ১৯৭০ সাল পর্যন্ত ডেভিড স্মিথের প্রথম-শ্রেণীর খেলোয়াড়ী জীবন চলমান ছিল। এ সময়কালে ১,২৫০টি উইকেট পেয়েছেন। টনি ব্রাউনের ন্যায় তিনিও দৌঁড়ে খুব কমই শক্তির অপচয় ঘটাতেন। দর্শনীয় ভঙ্গীমায় ক্রমাগত নিখুঁত ভাব বজায় রেখে সিম বোলিং করতেন। যা ভাবা হতো, তারচেয়েও অধিক গতিসম্পন্ন ছিলো তার বোলিং। ১৯৬০ সালে সেরা সময় কাটে। এ পর্যায়ে ১৪৩ উইকেট লাভ করেন। অল-রাউন্ডারে পরিপূর্ণ দলটিতে ডেভিড স্মিথ সাধারণতঃ নিচেরদিকে ব্যাটিংয়ে নামতেন। তাসত্ত্বেও, মাঝেমধ্যেই কার্যকর রান সংগ্রহে সচেষ্ট ছিলেন।
পাঁচবার মৌসুমে শত উইকেট লাভের মাইলফলক স্পর্শ করেন। ২৯২টি ক্যাচ স্লিপ অঞ্চলে অবস্থান করে দক্ষতার সাথে তালুবন্দী করেন। কাউন্টি দলটির জনপ্রিয় সদস্যের ভাবমূর্তি রক্ষায় নিজেকে সর্বদা সচেষ্ট রাখতেন।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন ডেভিড স্মিথ। অংশগ্রহণকৃত সবগুলো টেস্টই ১৯৬১-৬২ মৌসুমে ভারতের বিপক্ষে খেলেছিলেন। ১১ নভেম্বর, ১৯৬১ তারিখে মুম্বইয়ে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ১০ জানুয়ারি, ১৯৬২ তারিখে চেন্নাইয়ে একই দলের বিপক্ষে সর্বশেষ টেস্টে অংশ নেন তিনি।
১৯৬০-৬১ মৌসুমে নিউজিল্যান্ড গমন করেন। দীর্ঘ সময় পর টেস্ট ক্রিকেটে অংশগ্রহণ করার সুযোগ লাভ করেছিলেন ডেভিড স্মিথ। ১৯৬১-৬২ মৌসুমে মেরিলেবোন ক্রিকেট ক্লাবের (এমসিসি) সদস্যরূপে পাকিস্তান, এরপর ভারত, শ্রীলঙ্কা গমনের পর পুনরায় পাকিস্তানে যাত্রা করেন। ফ্রেড ট্রুম্যান ও ব্রায়ান স্ট্যাদামের ন্যায় ইংল্যান্ডের শীর্ষস্থানীয় ফাস্ট বোলারদের এ সফরে যাবার অনীহার কারণে তিনজন সিম বোলারের একজন হিসেবে এ সফরে টেস্ট খেলার অভিজ্ঞতা লাভ করেন। কেবলমাত্র ভারতের বিপক্ষেই পাঁচ টেস্টে অংশ নিয়েছেন ও পাকিস্তানে অনুষ্ঠিত তিন টেস্টে তাকে খেলানো হয়নি। ঐ সিরিজের স্পিন বোলারদের প্রাধান্য ছিল ও মোটে ছয় উইকেট লাভে সক্ষম হন।
১৯৬১-৬২ মৌসুমে ভারতের বিপক্ষে পাঁচ টেস্টে অংশ নেন। তবে, ভারতের পরিবেশ তার অনুকূলে ছিল না। অ্যালেন ব্রাউন ও বুচ হোয়াইটের সাথে দলের তৃতীয় পেস বোলার হিসেবে ভারত ও পাকিস্তানে পাঁচ মাসব্যাপী সফরে অনুষ্ঠিত আট টেস্টে অংশগ্রহণ করার সুযোগ লাভ করেছিলেন। তবে, ভারতীয় উপমহাদেশে অত্যধিক গরম ও ধূলোয় তার প্রচেষ্টা স্বার্থকরূপ ধারণ করেনি। ফলশ্রুতিতে, নিজ দেশের টেস্ট সিরিজে আর তাকে খেলার সুযোগ দেয়া হয়নি। ১৯৬২ সালে নিয়মিত ফাস্ট বোলারদেরকে টেস্ট দলে নিয়ে আসায় ডেভিড স্মিথকে আর কখনো অন্তর্ভুক্ত করা হয়নি।
ব্যক্তিগত জীবন
ক্রিকেটের পাশাপাশি ফুটবল খেলায় দক্ষতার পরিচয় দিয়েছেন। ব্রিস্টল সিটি ও মিলওয়ালের সদস্যরূপে আউটসাইড-লেফট অঞ্চলে খেলতেন।
১৭ ডিসেম্বর, ২০০৩ তারিখে ৬৯ বছর বয়সে ব্রিস্টল এলাকায় ডেভিড স্মিথের দেহাবসান ঘটে।
লাল নীল দীপাবলি বা বাঙলা সাহিত্যের জীবনী
thumb|250px|right|দ্বিতীয় সংস্করণের প্রচ্ছদ (১৯৯৬)
লাল নীল দীপাবলি বা বাঙলা সাহিত্যের জীবনী বাংলাদেশী লেখক হুমায়ুন আজাদ রচিত বাংলা সাহিত্যের ইতিহাস সম্পর্কিত একটি কিশোরসাহিত্য-গ্রন্থ। ১৯৭৬ সালের অক্টোবরে বাংলা একাডেমি ঢাকা থেকে এটি প্রথম প্রকাশিত হয়। পরবর্তীতে আগামী প্রকাশনী, ঢাকা থেকে ১৯৯৬ সালে পুনরায় হার্ডকভার এবং ২০০৯ সালে পেপারব্যাক সংস্করণ প্রকাশিত হয়।
আজাদ এই বই উৎসর্গ করেছেন নাজমা বেগম, সাজ্জাদ কবির এবং মঞ্জুর কবিরকে।
প্রবন্ধ তালিকা
এই গ্রন্থে মোট ছাব্বিশটি প্রবন্ধ অন্তর্ভুক্ত হয়েছে:
হপম্যান কাপ
নামকরণ
অস্ট্রেলিয়ার বিখ্যাত টেনিস তারকা হ্যারি হপম্যানের (১৯০৬-১৯৮৫) সম্মানার্থে এ চ্যাম্পিয়নশিপের নামকরণ করা হয়েছে। তিনি অস্ট্রেলিয়ার পক্ষে ১৯৩৮ থেকে ১৯৬৯ সময়কালে ১৫বার ডেভিস কাপের শিরোপা লাভ করেছিলেন। পরবর্তীকালে কোচের দায়িত্ব পালন করেছেন। ১৯৮৯ সালে প্রথমবারের মতো হপম্যান কাপের আয়োজন করা হয়। মার্কিন যুক্তরাষ্ট্রে বসবাসকারী তাঁর বিধবা দ্বিতীয় পত্নী লুসি পোপ ফক্স বার্ষিকাকারে অনুষ্ঠিত এ প্রতিযোগিতায় নিয়মিতভাবে উপস্থিত থাকেন। আন্তর্জাতিক টেনিস ফেডারেশনের প্রণীত সময়সূচী অনুযায়ী প্রতিযোগিতাটি অনুষ্ঠিত হয়। অস্ট্রেলিয়ায় ব্যাপকভাবে সরাসরি টেলিভিশনে এ প্রতিযোগিতা সম্প্রচার করা হয়। ২০১৩ সালে পার্থে প্রথমবারের মতো হ্পম্যান কাপ অনুষ্ঠিত হয়।
অর্জনসমূহ
এ প্রতিযোগিতায় অংশগ্রহণকারী খেলোয়াড়দের ব্যক্তিগত ফলাফল বিশ্ব টেনিস র‌্যাঙ্কিংয়ে অন্তর্ভুক্ত করা হয় না। বিজয়ী দলকে স্মারকসূচক ট্রফি হিসেবে ‘সিলভার কাপ’ প্রদান করা হয়। এছাড়াও বিজয়ী দলের সদস্যকে গোলাপী আর্জিল হীরকখচিত টেনিস র‌্যাকেট ও বল সহযোগে নির্মিত ব্যক্তিগত ট্রফিও প্রদান করা হচ্ছে। এ ট্রফিগুলোর মূল্যমান $২৬,০০০।
রিন-ছেন-'ওদ-জের
সংক্ষিপ্ত জীবনী
রিন-ছেন-'ওদ-জের ১৪৫৩ খ্রিষ্টাব্দে মধ্য তিব্বতের দ্বুস অঞ্চলের ঝিং-ব্জাং নামক স্থানে জন্মগ্রহণ করেন। কম বয়সে তিনি দ্রেপুং বৌদ্ধবিহারে শিক্ষার্থী হিসেবে শপথ নেন। তিনি ত্শুল-খ্রিম্স-ব্জাং-পো নামক তন্ত্রসাধক এবং দশম দ্গা'-ল্দান-খ্রি-পা য়ে-শেস-ব্জাং-পোর নিকট শিক্ষা গ্রহণ করেন। তিনি দ্রুং-গ্ঝিম্স-ছেন-পা  নামক বৌদ্ধ ভিক্ষুর নিকট ভিক্ষুর শপথ গ্রহণ করেন। ১৫০৮ খ্রিষ্টাব্দে তিনি ব্স্তান-র্ত্সিস-গ্সাল-বা'ই-স্গ্রোন-মে  নামক পূর্বতন বৌদ্ধ পন্ডিতদের কালপঞ্জী বিষয়ক একটি গ্রন্থ রচনা করেন। ১৫২২ খ্রিষ্টাব্দে দ্গা'-ল্দান বৌদ্ধবিহারের চতুর্দশ দ্গা'-ল্দান-খ্রি-পা হিসেবে তিনি মনোনীত হন। এই সময় তিনি ঐ বৌদ্ধবিহারের অমিতাভ বুদ্ধের একটি স্বর্ণমূর্তি নির্মাণ করেন।
হপম্যান কাপ
খেলার ধরন
প্রত্যেক দলে একজন পুরুষ ও একজন মহিলা টেনিস খেলোয়াড়কে নিয়ে গঠিত হয়। দুই দলের মধ্যকার এ চ্যাম্পিয়নশিপে -
প্রতিযোগিতায় অংশগ্রহণকারী আটটি দল দুই গ্রুপে বিভক্ত হবে। দুইটি দলকে শীর্ষে রেখে এ গ্রুপ বিভাজন করা হয়। প্রত্যেক দল রাউন্ড-রবিন পদ্ধতিতে অপর তিনটি দলের মুখোমুখি হবে। তবে শীর্ষ বাছাইয়ের ক্ষেত্রে উভয় গ্রুপের সমশক্তিমত্তার অধিকারী হবার দিকে নজর দেয়া হয়। প্রত্যেক গ্রুপের শীর্ষস্থানীয় দল প্রতিযোগিতার চূড়ান্ত খেলায় অবতীর্ণ হয়। বিজয়ী দলকে শিরোপা প্রদান করা হয়। কোন খেলোয়াড় আঘাতপ্রাপ্ত হলে সংশ্লিষ্ট খেলোয়াড়ের চেয়ে নিম্ন র‌্যাঙ্কিংধারী খেলোয়াড়কে স্থলাভিষিক্ত করা হয়।
হিন্দুস্তান পেট্রোলিয়াম
হিন্দুস্তান পেট্রোলিয়াম কর্পোরেশন লিমিটেড (এইচপিসিএল) একটি সরকারি খাতের ভারতীয় খনিজ তেল ও গ্যাস সংস্থা। এটি ওএনজিসি-এর একটি সহায়ক সংস্থা, যার সদর মহারাষ্ট্রের দপ্তর মুম্বইয়ে অবস্থিত। সংস্থাটি শক্তিশালী বিপণন অবকাঠামো ও পাবলিক সেক্টর অবকাঠামোর (পিএসইউ) মধ্যে ভারতের ২৫% বাজার ধরে রেখেছে। এর অভিভাবক সংস্থা হল ওএনজিসি, যা সংস্থার একটি ৫১.১১% অংশীদার ধরে রেখেছে।  ২০১৬ সালের হিসাবে বিশ্বের বৃহত্তম কর্পোরেশনগুলির ফরচুন গ্লোবাল ৫০০ তালিকায় সংস্থাটি ৩৬৭তম স্থান অর্জন করে। এইচপিসিএল ২০১৯ সালের মার্চ মাসে নিফটি ৫০ আইএনডিএক্স থেকে সরানো হয়। ২০১৯ সালের ২৪ অক্টোবর সংস্থাটি মহারত্ন পিএসইউ'তে পরিণত হয়।
ইতিহাস
এসো (ভারতে অধিগ্রহণের অধিগ্রহণ) আইন ১৯৭৪ দ্বারা পূর্ববর্তী এসো স্ট্যান্ডার্ড ও লুব ইন্ডিয়া লিমিটেডের অধিগ্রহণ ও সংহতকরণের পরে ১৯৭৪ সালে এইচপিসিএল-এর মধ্যে অন্তর্ভুক্ত করা হয়। ক্যালটেক্স অয়েল রিফাইনিং (ইন্ডিয়া) লিমিটেড (সিওআরআইএল) ১৯৭৬ সালে ভারত সরকার গ্রহণ করে এবং ১৯৭৮ সালে করিল-এইচপিসিএল একত্রীকরণ আদেশ, ১৯৭৮ অনুযায়ী এইচপিসিএল-এ একীভূত হয়। কোসান গ্যাস সংস্থা ১৯৯৭৯ সালে কোসান কোম্পানি অধিগ্রহণ আইন, ১৯৭৯ অনুযায়ী এইচপিসিএল-এ একীভূত হয়।
২০০৩ সালে, কেন্দ্রের জনস্বার্থ মামলা মোকদ্দমার (সিপিআইএল) আবেদনের প্রেক্ষিতে ভারতের সুপ্রিম কোর্ট সংসদের অনুমোদন ছাড়াই কেন্দ্রীয় সরকারকে হিন্দুস্তান পেট্রোলিয়াম এবং ভারত পেট্রোলিয়ামকে বেসরকারীকরণ থেকে বিরত রাখে। সিপিআইএল-এর পরামর্শদাতা, রাজিন্দর সাচার ও প্রশান্ত ভূষণ বলেন যে সংস্থাগুলির বিযুক্ত হওয়ার একমাত্র উপায় হল ১৯৭০-এর দশকে তাদের জাতীয়করণ করা আইন বাতিল বা সংশোধন করা। ফলস্বরূপ, যে কোনও বেসরকারিকরণের জন্য সরকারকে উভয় সংসদের উভয় কক্ষে সংখ্যাগরিষ্ঠতার প্রয়োজন হবে।
শোধনাগার
ভারতে এইচপিসিএল-এর বেশ কয়েকটি শোধনাগার রয়েছে। কিছু শোধনাগারের বিবরণ নীচে তালিকাভুক্ত করা হয়েছে:
প্রীতিলতা ওয়াদ্দেদার
প্রীতিলতা ওয়াদ্দেদার (৫ মে ১৯১১ – ২৪ সেপ্টেম্বর ১৯৩২)  একজন ভারতীয় জাতীয়তাবাদী বিপ্লবী ছিলেন, যিনি ভারতের স্বাধীনতা আন্দোলনে প্রভাবশালী ছিলেন।   চট্টগ্রাম ও ঢাকায় পড়াশোনা শেষ করে, তিনি কলকাতার বেথুন কলেজে ভর্তি হন। তিনি দূরশিক্ষার সঙ্গে দর্শনে স্নাতক হন, এবং পরবর্তীতে একজন স্কুল শিক্ষকা হন। তিনি "বাংলার প্রথম নারী শহীদ" হিসেবে প্রশংসিত হয়েছেন।
প্রীতিলতা সূর্য সেনের নেতৃত্বে একটি বিপ্লবী দলে যোগদান করেন। তিনি পাহাড়তলী ইউরোপিয়ান ক্লাবে ১৯৩২ খ্রিষ্টাব্দের সশস্ত্র আক্রমণে, ১৫ জনের একটি বিপ্লবী দলের নেতৃত্ব দেওয়ার জন্য পরিচিত, এই সময়ে একজন নিহত ও ১১ জন আহত হয়। বিপ্লবীরা ক্লাবে অগ্নিসংযোগ করে এবং পরে ঔপনিবেশিক পুলিশের হাতে ধরা পড়ে। গ্রেফতার এড়াতে প্রীতিলতা সায়ানাইড খেয়ে আত্মহত্যা করেন।
175px|thumb|right|প্রীতিলতার জন্মস্থানের [[ধ্বংসাবশেষ। ভিটা বাড়ির কোনো চিহ্নই আর অবশিষ্ট নেই।]]